Džamija Merjem el-Batul

Džamija Merjem el-Batul, poznata i kao Džamija u Paoli i Džamija Corradino je džamija koja se nalazi u gradu Paola, u državi Malti. Kamen temeljac za izgradnju džamije postavio je nekadašnji predsjednik Libije Muammar Gaddafi 1978. godine. Službeno je otvorena 1984. iako je vjernicima na upotrebu predata 1982. godine. Prvobitna namjena džamije bila je da olakša svakodnevne vjerske obaveze muslimana Malte, među kojima su u to doba bili najbrojniji ekonomski migranti iz Libije kao i da promoviše islam u malteškom društvu. Iako na Malti postoje i drugi muslimanski vjerski objekti, džamija Merjem el-Batul je jedina zvanična džamiji u ovoj sredozemnoj ostrvskoj državi tako da se u kolokvijalnom malteškom jeziku jednostavno naziva i džamija. U zadnje vrijeme vode se rasprave o izgradnji i drugih džamija. Historija Džamija je izgrađena na Corradinskom brdu, u blizini linija utvrđenja Corradino i megalitskih malteških hramova. Nekada javno zemljište, površine oko 6.700 m2, kupljeno ili donirano od malteške vlade je 1975. godine predstavljalo neperspektivnu lokaciju. Izgradnja džamije počela je 1978. godine a završena je 1982. godine kada je predata na upotrebu. Službeno ju je otvorio Muammar Gaddafi 1984. godine kada su Malta i Libija potpisali Ugovor o Prijateljstvu i saradnji. Džamija i islamski centar dobili su diplomatski imunitet od strane malteške vlade. Muammar Gaddafi direktno je doprinjeo realizaciji projekta kako kupovinom zemljišta tako i djelimičnim finansiranjem izgradnje džamije. Džamija se nalazi pored saobraćajnice Dom Mintoff a njom upravlja Svjetsko islamsko društvo. Izgrađena je tokom mandata premijera Doma Mintoffama, u vrijeme prvog talasa ekonomskih pregovora između Malte i Libije. Vlada Malte, pod vodstvom premijera Domom Mintoffom, takođe je doprinjela izgradnji džamije. Cijena izgradnje džamije iznosila je oko 900.000 malteških lira. Reference Vanjski linkovi mariamalbatool.com Službeni sajt džamije